ททท. คาดปี 66 ภาคการท่องเที่ยวจะมีรายได้เข้าประเทศกว่า 2.4 ล้านล้านบาท
นายยุทธศักดิ์ สุภสร ผู้ว่าการการท่องเที่ยวแห่งประเทศไทย เปิดเผยว่า ปัจจุบันประเทศไทยได้ผ่านจุดต่ำสุดของการท่องเที่ยวไปแล้ว โดยปีนี้กำหนดรายได้เพิ่มขึ้นร้อยละ 50  หรือประมาณ 1.5 ล้านล้านบาท เพื่อให้ภาคการท่องเที่ยวได้กลับมาคึกคักเหมือนก่อนส่วนปี 2566 ได้คาดการณ์รายได้จะเพิ่มขึ้นร้อยละ 80 หรือประมาณ 2.4 ล้านล้านบาท โดยหลังจากนี้จะต้องเพิ่มสัดส่วนนักท่องเที่ยวกลุ่ม Expat ให้มากขึ้น เพื่อให้อาศัยอยู่ในประเทศได้นานขึ้นและมียอดการใช้จ่ายเพิ่มขึ้น รวมทั้งเพิ่มนักท่องเที่ยวตามช่วงอายุที่มีการใช้จ่ายสูงและกลุ่มนักท่องเที่ยว Health and Wellness ซึ่งใช้จ่ายหลักแสนบาทต่อคน รวมถึงกลุ่มที่ตั้งใจมาฮันนีมูนในประเทศและกลุ่มนักท่องเที่ยวที่ใส่ใจเรื่องสิ่งแวดล้อม โดยเน้นส่งเสริมการท่องเที่ยวแบบยั่งยืน